AEU-09 AEU อีแน็ค

* ด้านหน้า
* ด้านหลัง
* ไฟลท์ฟอร์ม

**AEU-09 AEU อีแน็ค** (อังกฤษ: AEU Enact, ญี่ปุ่น: AEUイナクト, โรมาจิ: *AEU inakuto*) เป็นโมบิลสูทรุ่นใหม่ล่าสุดของ AEU ปรากฏตัวครั้งแรกในโมบิลสูทกันดั้มดับเบิ้ลโอ ซีซั่น 1

## เทคโนโลยีและความสามารถในการต่อสู้

โมบิลสูทที่เปลี่ยนร่างได้รุ่นใหม่ของ AEU ที่เพิ่งเปิดตัวมาในปี ค.ศ. 2307 ในฐานะผู้สืบทอดเครื่องจักรมาตรฐานใหม่ต่อจาก AEU-05 AEU เฮลเลี่ยน หลังจากที่ AEU ตามหลังยูเนี่ยนและสหพันธ์ปฏิรูปในการก่อสร้างลิฟต์วงโคจรมาอย่างช้านาน, พวกเขาจึงพยายามอย่างเต็มที่ในการพัฒนา AEU อีแน็คให้สามารถแสดงความสามารถทางเทคโนโลยีและปัดเป่าภาพลักษณ์ที่ด้อยกว่าของ AEU ออกไปให้หมด นอกจากนี้ AEU ยังมีแรงจูงใจจากความจำเป็นที่จะต้องสร้างอาวุธใหม่ที่สามารถเอาชนะกลุ่มอื่นๆ ในยุคหลังๆ ที่สงคนามค่อนข้างสงบสุขหลังสิ้นสุดเหตุขัดแย้งแสงสุริยะ การออกแบบพื้นฐานของ AEU อีแน็คนั้นคล้ายคลึงกับ SVMS-01 ยูเนี่ยนแฟล็กของยูเนี่ยนเป็นอย่างมาก อันที่จริงแล้วแนวคิดของแฟล็กถูกใช้เป็นข้อมูลอ้างอิงในระหว่างกระบวนการพัฒนา หุ่นทั้งสองจึงมีความคล้ายคลึงกันหลายประการ เช่น อาวุธ การเปลี่ยนร่างโดยไม่ต้องเปลี่ยนชิ้นส่วน และการรับพลังงานแสงอาทิตย์จากลิฟต์โคจร

แผนการพัฒนาอีแน็คเริ่มต้นขึ้นในปี ค.ศ. 2305 โดยมีเป้าหมายให้เป็นโมบิลสูทที่ติดตั้งอาวุธบีม ในเวลานั้น การวิจัยเกี่ยวกับอาวุธบีมโดยใช้อนุภาคที่มีประจุกำลังมีการพัฒนาอยู่ทั่วโลก แต่ไม่มีฝ่ายไหนประสบความสำเร็จเลย ไม่น่าแปลกใจเลยที่ AEU จะมีความคืบหน้าในการพัฒนาเพียงเล็กน้อยไม่ต่างจากฝ่ายอื่น แต่ความคืบหน้าในการแก้ปัญหาด้านพลังงานสำหรับแป้งที่ใช้ตีด้วยอาวุธบีม การใช้อาวุธบีมต้องใช้พลังงานจำนวนมากซึ่งแบตเตอรี่ของโมบิลสูทไม่สามารถบรรจุได้พอ เพื่อที่จะก้าวข้ามข้อกำหนดนี้ AEU ได้ออกแบบอีแน็คให้มีระบบที่สามารถรีชาร์จใหม่ได้ ตัวโมบิลสูทมีเสาอากาศอยู่ 2 เสาอยู่ที่ด้านข้างของศีรษะ และอีก 2 ตัวบนไหล่ทั้งสองข้างในลักษณะของครีบสีดำ เพื่อรับพลังงานแสงอาทิตย์จากลิฟต์โคจรของ AEU ผ่านคลื่นไมโครเวฟ ดังนั้นอีแน็คจึงเป็นโมบิลสูทรุ่นแรกของ AEU ที่ใช้พลังงานแสงอาทิตย์และพลังงานจะไม่มีวันหมดตามทฤษฎี นอกจากนี้ในทางทฤษฎี AEU ยังได้จัดตั้งเครือข่ายรับพลังงานแบบครอบคลุม ทำให้เวลาปฏิบัติการของโมบิลสูทแทบไม่จำกัดภายในอาณาเขตของ AEU

แม้ว่าแฟล็กจะเป็นแบบจำลองพลังงานแสงอาทิตย์ที่มีเสาอากาศในตัวสำหรับรับแหล่งจ่ายไฟจากลิฟต์วงโคจร แต่ยูเนี่ยนก็ไม่ได้สร้างเครือข่ายเครื่องรับพลังงานที่ครอบคลุมเท่า AEU เนื่องจากยูเนี่ยนมักทำหน้าที่เป็น 'ตำรวจโลก' และมักส่งกองกำลังไปยังประเทศต่างๆ การจะมีเครือข่ายเครื่องรับพลังงานที่ครอบคลุมจึงเป็นไปไม่ได้ อีแน็คดึงพลังงานที่จำเป็นสำหรับการขับเคลื่อนจากเซลล์เชื้อเพลิงไฮโดรเจนที่เก็บไว้ในระดับโมเลกุลของวัสดุส่วนประกอบของโมบิลสูท วิธีการจัดเก็บนี้ค่อนข้างปลอดภัยและมีความเสี่ยงต่ำมากที่จะระเบิด ในทางกลับกัน เชื้อเพลิงสำหรับเครื่องยนต์พลาสม่าเจ็ทของโมบิลสูทที่ติดไฟง่ายนั้นเก็บไว้ในถังด้านหลัง ดังนั้นจึงมีความเสี่ยงที่จะเกิดเพลิงไหม้หากอีแน็คถูกยิงตกและกระแทกลงกับพื้นทำให้ถังน้ำมันเชื้อเพลิงเสียหาย เช่นเดียวกันกับแฟล็ก อีแน็คใช้เครื่องยนต์ไฮโดรเจนพลาสม่าเจ็ทอยู่ 4 เครื่อง หนึ่งคู่ในไฟลท์ยูนิตหลักที่ด้านหลัง และอีกหนึ่งคู่ที่เล็กกว่าในไฟลท์ยูนิตย่อยที่ด้านหลังเอว

เช่นเดียวกับเฮเลี่ยนรุ่นก่อน อีแน็คสามารถแปลงระหว่าง MS โหมดและไฟลท์โหมดได้ ไฟลท์โหมดของมันคือเวอร์ชั่นพัฒนาของเฮเลี่ยน รวมโครงสร้างพื้นฐานตลอดจนรูปแบบการเปลี่ยนร่างที่คล้ายกับแฟล็ก นอกจากนี้การเปลี่ยนร่างของอีแน็คยังไม่ต้องสลับชิ้นส่วน ทำให้สามารถเปลี่ยนโหมดได้แม้หลังจากปล่อยตัว แม้ว่าไฟลท์โหมดของอีแน็คและแฟล็กจะมีความคล้ายคลึงกันหลายจุด แต่ก็มีจุดประสงค์ที่แตกต่างกัน สำหรับแฟล็ก ไฟลท์โหมดคือการอนุญาตให้ยูเนี่ยนซึ่งเป็น 'ตำรวจของโลก' ได้ส่งโมบิลสูทของตัวเองไปยังประเทศต่างๆในโลก แต่ AEU ไม่ได้ให้ความสำคัญกับการปฏิบัติงานในต่างแดน ดังที่เห็นได้จากเครือข่ายเครื่องรับกำลังถูกจำกัดอยู่เพียงอาณาเขตของ AEU และไฟลท์โหมดของอีแน็คก็ไม่ได้ออกแบบมาสำหรับการใช้งานระยะไกล ไฟลท์โหมดของอีแน็คมีไว้สำหรับการเดินทางผ่านภูมิประเทศที่ทุจริตภายใน AEU ทางอากาศเป็นหลัก

เครื่องจักรนี้ใช้ห้องนักบินเดียวกันกับหุ่นรุ่นก่อน มันสามารถดูดซับแรงกระแทกและมีความแข็งแรงสูงในการปกป้องนักบิน ตั้งอยู่ในโครงสร้างคล้ายกับกลองตรงท้อง เช่นเดียวกับแฟล็ก เบาะในห้องนักบินของสามารถหมุนได้เพื่อให้เข้ากับโหมดของโมบิลสูท โดยจะอยู่ใกล้กับตำแหน่งตั้งตรงใน MS โหมดและอยู่ในตำแหน่งที่เอนเอียงได้ในไฟลท์โหมด การออกแบบนี้ช่วยเพิ่มความต้านทานต่อแรง G ของนักบิน ใบหน้าของอีแน็คประกอบด้วยเซ็นเซอร์และกล้องแบบออปติคัล ซึ่งเป็นเรื่องปกติในหมู่ AEU และโมบิลสูทของยูเนี่ยน ใบหน้าของมันยังสามารถแสดงรูปแบบแพทเทิร์นเรืองแสงต่างๆ สำหรับการสื่อสารและสัญญาณแสง คุณลักษณะอีกประการหนึ่งของอีแน็คคือฮาร์ดพอยท์บนชิ้นส่วนวงกลมที่หันออกด้านนอกที่ด้านข้างของข้อศอกและเข่าสำหรับติดตั้งอุปกรณ์ต่างๆ นอกจากนี้ยังมีช่องว่างที่ขาและปลายแขนสำหรับเก็บอาวุธและอุปกรณ์ อาวุธหลักของอีแน็คมีทั้งส่วนที่เป็นของเฮลิอ้อนและแฟล็ก ซึ่งประกอบด้วย  20 มม. แมชชีนกัน, ลิเนียร์ไรเฟิล, ดีเฟนส์ร็อด และโซนิคเบลด

อีแน็คได้รับการเปิดตัวทันทีที่เครือข่ายเครื่องรับพลังงานเสร็จสมบูรณ์แม้จะไม่มีอาวุธบีมตามคอนเซปต์แรกก็ตาม ส่วนหนึ่งเชื่อว่าเป็นความพยายามที่จะหลีกเลี่ยงการถูกกล่าวหาว่าเลียนแบบแฟล็ก เนื่องจากทั้งสองยูนิตมีความคล้ายคลึงกันอย่างมาก แม้แต่วิศวกรของยูเนี่ยนอย่าง บิลลี่ คาตางิริ ก็ยังคงเรียกสิ่งนี้ว่าเป็นของเลียนแบบ ที่เลวร้ายไปกว่านั้น AEU-09 AEU อีแน็คคอมมานเดอร์ไทป์ (Demo color) ได้พ่ายแพ้ให้กับ GN-001 กันดั้มเอ็กเซียของเซเลสเชียลบีอิ้งอย่างรวดเร็วในระหว่างงานเปิดตัว แต่หากมองในแง่ดี การวิเคราะห์ร่องรอยที่ทิ้งไว้โดยอาวุธบีมของเอ็กเซียจะนำไปสู่การพัฒนาชุดเกราะป้องกันบีม แต่เนื่องจากอาวุธบีมอนุภาค GN ที่ผลิตโดย GN ไดรฟ์ทำให้ AEU ไม่สามารถใช้ข้อมูลนั้นมาพัฒนาอาวุธบีมของตัวเองได้ อย่างไรก็ตาม โครงการพัฒนาอาวุธบีมนี้ก็ถูกยุบไปซะก่อนเมื่ออเลฮานโดร คอร์เนอร์ได้มอบ GN ไดรฟ์ [T] และ GNX-603T GN-X ให้กับสามขั้วอำนาจ AEU จึงหันมาศึกษาอาววุธบีมจาก GN ไดรฟ์ [T] แทน

เช่นเดียวกับเฮลเลี่ยน AEU ได้ส่งออกอีแน็คไปยังประเทศอื่น ๆ และรูปแบบต่างๆ เช่น AEU-09 AEU อีแน็คคอมมานเดอร์ไทป์, AEU-09OP AEU อีแน็คออร์บิทแพคเกจ, AEU-09Y812 อัล ซาซีส์ AEU อีแน็คคัสต้อม เป็นต้น พวกมันมีการออกแบบส่วนหัวที่แตกต่างกันเพื่อให้เหมาะกับวัตถุประสงค์ในการใช้งาน ตัวอย่างเช่น ยูนิตของกองทัพโมราเลียใช้จะออกแบบมาสำหรับเขตละติจูดต่ำ ส่วนหัวที่แตกต่างกันในช่วงเซ็นเซอร์และระบบการปรับสภาพอากาศ และมีข่าวลือว่ากองทัพโมราเลียได้รู้ข่าวความพ่ายแพ้ของอีแน็คต่อกันดั้มในงานเปิดตัวนั้นน่าอับอายเกินไปจึงปฏิเสธที่จะใช้ส่วนหัวแบบเดียวกัน

ในปี ค.ศ. 2312 แม้ว่าโมบิลสูทที่ขับเคลื่อนโดย GN ไดรฟ์ [T] กำลังจะกลายเป็นมาตรฐานของกองทัพสหพันธ์โลก แต่ซีรีย์อีแน็คและโมบิลสูทรุ่นเก่าอื่นๆ ก็ยังคงอยู่ประจำการในกองทัพ นอกจากนี้ โมบิลสูทที่ขับเคลื่อนโดย GN ไดรฟ์ [T] ก็ยังมีเวลาการทำงานที่จำกัดและต้องใช้อุปกรณ์เพื่อชาร์จอนุภาค นอกจากนี้ อีแน็คยังได้รับการสอดแทรกโดยไม่มีการอัพเกรดหรือดัดแปลงใดๆ (เช่น ระบบปฏิบัติการเพื่อปรับปรุงประสิทธิภาพ) โดยคาตารอน เหมือนกับโมบิลสูทรุ่นเก่าอื่นๆ ที่ใช้โดยองค์กรต่อต้านสหพันธ์ ซีรีส์นี้ถือเป็นจุดสุดยอดของการโมบิลสูทที่ไม่ได้ขับเคลื่อนด้วย GN ไดรฟ์ [T]

## อาวุธที่ติดตั้ง

* **ลิเนียร์ไรเฟิล** - ปืนไรเฟิลขนาด 120 มม. ที่ยิงกระสุนผ่านการเร่งความเร็วด้วยแม่เหล็กไฟฟ้า โดยทั่วไปจำเป็นต้องมีการชาร์จในระดับหนึ่งเพื่อยิงอาวุธ แต่สามารถเปลี่ยนไปใช้โหมดพลังงานต่ำเพื่อการยิงที่รวดเร็วในระหว่างการต่อสู้ระยะใกล้ เมื่อโมบิลสูทอยู่ในไฟลท์ฟอร์ม ตัวปืนจะถูกติดไว้บนจมูกของเครื่อง และยังสามารถยิงได้ในโหมดนี้

* **ดีเฟนส์ร็อด** - โล่ปัองกันแบบแท่งเดียวที่ทำจากคาร์บอนแข็งพิเศษ มีขนาดใหญ่กว่าแขนของโมบิลสูท มันทำงานด้วยการหมุนเพื่อความเร็วสูงเพื่อปัดป้องและสะท้อนกระสุนของศัตรู ถูกออกแบบให้มีขนาดเรียวยาวเพื่อให้ไม่ขัดขวางการเคลื่อนที่ของโมบิลสูทบนอากาศ

* **โซนิคเบลด (พลาสม่าซอร์ด)** - มีดสั้นที่ทำมาจาก E-คาร์บอน มีขนาดเล็กพกพาสะดวก (มักเก็บไว้ในแขนของโมบิลสูท) มีกลไกในการสั่นเพื่อสร้างคลื่นเสียงความถี่สูงเพื่อเพิ่มพลังโจมตี นอกจากนี้จากความพยายามพัฒนาบีมเซเบอร์ของยูเนี่ยนและ AEU ทำให้โซนิคเบลดมีกลไกการโฟกัสพลาสม่าเพื่อสร้างเป็นพลาสม่าซอร์ด

* **มิสไซล์** -

## รุ่นดัดแปลง

* **AEU-09RG AEU อีแน็คซีลพาเลซการ์ดไทป์** - อีแน็ครุ่นพิเศษที่ทำหน้าที่เป็นองค์รักษ์พิทักษ์พระราชวังราชอาณาจักรซิลในตะวันออกกลาง มีดีไซน์การออกแบบที่วิจิตรงดงามด้วยรูปแบบสีขาวและสีทอง และส่วนเขาขนาดใหญ่ที่ทำให้อีแน็คดูสูงขึ้นเล็กน้อย กลไกการเปลี่ยนเป็นไฟลท์ฟอร์มถูกเอาออกเนื่องจากไม่ตรงตามลักษณะการทำงานที่เน้นคุ้มกันเป็นหลัก นอกจากนี้ยังติดตั้งอาวุธเบลดไรเฟิลสำหรับการโจมตีระยะประชิด

## เกร็ดความรู้

* คำว่า Enact มีความหมายในภาษาอังกฤษว่า "การตรากฎหมาย"

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ-ภาษาญี่ปุ่น)